Pasaulio atmintis

Pasaulio atmintis – tarptautinis UNESCO projektas, kuriuo siekiama išsaugoti pasaulinės vertės dokumentus. Projekto tikslas – išsaugoti ir kaupti vertingus archyvinius dokumentus, bibliotekų kolekcijas, vertingus raštus, garso ir vaizdo įrašus, suteikti didesnes galimybes dokumentų ekspozicijoms.UNESCO MEMORY OF THE WORLD PROGRAMME 

Dokumento įrašymą į programą gali pateikti tiek pavieniai asmenys, tiek organizacijos, o reguliarių susitikimų metu sprendimus priima Tarptautinis patarėjų komitetas (TPK). Įprastai vieno susitikimo metu iš vieno šalies priimami du kandidatai.Heritage and Diplomacy: A Cultural Approach to UNESCO's Document Registry Program in East Asia

Pasaulio atminties programa įkurta 1992 m. UNESCO, kuri atsakinga už kultūros ir gamtos paveldos išsaugojimą, supratus dokumentų saugojimo svarbą pasaulyje.Thirty-eight new inscriptions for Memory of the World Register

Tarptautinį patarėjų komitetą sudaro 14 narių, kuriuos skiria UNESCO generalinis direktorius. Nuolatiniai komiteto susirinkimai pradėti rengti 1993 m., o 1995 m. sukurtas dokumentų saugojimo registras.3rd Meeting of the International Advisory Committee (IAC),Tashkent, Uzbekistan, 29 September - 1 October 1997

 Komitetų susitikimai 
Nelyginiais metais vykstantys TPK susirinkimai.

 TPK susirinkimas Metai Vieta Data TPK vadovas Kandidatų skaičius Registruotų skaičius Šaltiniai 1 1993 Pultuskas, Lenkija Rugsėjo 12–14 Jean-Pierre Wallot (Kanada) - -  2 1995 Paryžius, Prancūzija Gegužės 3–5 Jean-Pierre Wallot (Kanada) - -  3 1997 Taškentas, Uzbekistanas Rugsėjo 29 – spalio 1 Jean-Pierre Wallot (Kanada)  69 38  Biuro susitikimas 1998 Londonas, JK Rugsėjo 4–5 Jean-Pierre Wallot (Kanada) - -  4 1999 Viena, Austrija Birželio 10–12 Bendik Rugaas (Norvegija) 20 9  5 2001 Čongdžu, Pietų Korėja Birželio 27–29 Bendik Rugaas (Norvegija) 42 21  6 2003 Gdanskas, Lenkija Rugpjūčio 28–30 Ekaterina Genieva (Rusija) 41  23  7 2005 Lidziangas, Kinija Birželio 13–18 Deanna B. Marcum (JAV) 53 29  8 2007 Pretorija, PAR Birželio 11–15 Alissandra Cummins (Barbadosas) 53 38  9 2009 Bridžtaunas, Barbados Birželio  27–31 Roslyn Russell (Australija) 55 35  10 2011 Mančesteris, JK Gegužės 22–25 Roslyn Russell (Australija) 84 45  11 2013 Kvandžu, Pietų Korėja Birželio 18–21 Helena R Asamoah-Hassan (Gana) 84 56  12 2015 Abu Dabis, JAE Spalio 4–6 Abdulla El Reyes (JAE) 86 44  13 2017 Paryžius, Prancūzija Spalio 24–27 Abdulla El Reyes (JAE) 132 78 

 Jikji prizas 
2001 m. į programos registrą buvo įrašyta Pietų Korėjos pasiūlyta 1377 m. atspausdinta budistų knyga Jikji. Tai yra seniausia išlikusi metalinėmis plokštėmis atspausdinta knyga. Šia proga nuo 2005 m. yra skiriamas Jikji prizas. Jo nugalėtojomis skelbiamos organizacijos, įnešusios daugiausiai pastangų dokumentų išsaugojimui, o Pietų Korėjos vyriausybė skiria 30 000 JAV dolerių prizą.

 Jikji prizo laimėtojai 
 2005: Nacionalinė Čekijos biblioteka (Praha)
 2007: Austrijos mokslų akademijos fonogramų archyvas
 2009: Nacionalinis Malaizijos archyvas (Kuala Lumpūras)
 2011: Nacionalinis Australijos archyvas
 2013: Apoyo al Desarrollo de Archivos y Bibliotecas (Meksikas)
 2016: Iberarchivos Programme for the Development of Ibero-Ameran Archives
 2018: SAVAMA-DCI (Malis)

 Lietuvoje 

Lietuvoje „Pasaulio atminties“ nacionalinis registras įsteigtas 1996 m., kurio vadovu paskirtas Rimvydas Laužikas. Registre pirmieji dokumentai ir jų kolekcijos įrašyti 2006 m. Nacionaliniame registre, 2019 m. duomenimis, buvo 74 dokumentai: 36 iš jų pripažinti regioninės, 38 – nacionalinės reikšmės dokumentais. Pirmuoju įregistruotas Martyno Mažvydo „Katekizmas“, tarp kitų reikšmingų spaudinių: Vilniaus Gaono publikuoti darbai, Simono Daukanto kūrinių autografai, Teodoro Narbuto „Lietuvių tautos istorija“  (1835–1841), Stasio Ušinsko filmas „Storulio sapnas“ ir lėlių-marionečių brėžiniai, masinio gyventojų trėmimo operacijos „Priboj“ žemėlapis (1949), visą Lietuvą apkeliavusi Raportų knyga Vytauto Didžiojo garbei (1930) ir kt. Kai kuriems iš jų skirtas UNESCO finansavimas.

 Registrų sąrašai 

 Sąrašas:Pasaulio atminties registras (Afrika)
 Sąrašas:Pasaulio atminties registras (Arabų šalys)
 Sąrašas:Pasaulio atminties registras (Azija ir Ramusis vandenynas)
 Sąrašas:Pasaulio atminties registras (Europa ir Šiaurės Amerika)
 Sąrašas:Pasaulio atminties registras (Lotynų Amerika ir Karibai)

 Šaltiniai 

 Nuorodos 

Programos svetainė

Kategorija:Pasaulio atminties registras